Ti connoscan a sas botas1

In mesu unu muntone 'e rifiutos
ap'idu fuliadas duas botas
e las apo a sa sàguma connotas
da sos fundos piatos e derrutos.

Lis apo nadu: «Bois duos brutos
malos pes azis tentu po pilotas
e a de note in contradas ignotas
a fagher dannu che los azis giutos.

Azis trubbadu tràilas e bacas,
majales, sues e pegos minudos
e ispronadu calchi calarina.

Como bos an frundidu in sa manchina
po cumpensu e caltzare sos pes nudos
de unu chi fut lébiu 'e cracas»2.

Su duos de Sant'Andria 1970

1Ti connoscan a sas botas: ti riconoscano dalle scarpe è un famoso frastimu che si lanciava contro colui a cui si augurava di fare una brutta fine ma in questo sonetto è riferito ad un paio di scarpe buttate in un immondezzaio che appartenevano ad un famoso ladro di bestiame.
2Lébiu 'e cracas: svelto a camminare come tutti gli abigeatari.